OpenLLM-France/wikimedia huggingface dataset:
# Milurteko

Milurtekoa 1.000 urteko denbora unitateari deritzo. Milurtekoak Kristoren jaiotzaren arabera kontatu ohi dira. Lehenengo milurtekoa 1eko urtarrilaren 1etik 1000ko abenduaren 31raino hedatzen da. Kristo aurreko lehen milurtekoa K.a. 1 urtetik K.a. 1000 urteraino hedatzen da.
Gaur egun 3. milurtekoan gaude, 2001eko urtarrilaren 1ean hasi zena. Milurteko aldaketek milenarismoa bezalako mugimenduak sortu ohi dute.

## Milurtekoaren beste denbora-unitate batzuen baliokidetasunak

* 10 mende milurteko bat dira.
* 100 hamarkada milurteko bat dira.
* 200 bosturteko milurteko bat dira.
* 333,33 hirurteko milurteko bat dira.
* 500 biurteko milurteko bat dira.
* 1.000 urte milurteko bat dira.
* 12.000 hilabete milurteko bat dira.
* 52.177,2 aste milurteko bat dira.
* 365.241 egun milurteko bat dira.
* 8.765.784 ordu milurteko bat dira.
* 525947040 minutu milurteko bat dira.
* 31.556.822.400 segundo milurteko bat dira.

## Ikus, gainera

* K.a. 2. milurtekoa
* K.a. 1. milurtekoa
* 1. milurtekoa
* 2. milurtekoa
* 3. milurtekoa

## Erreferentziak

* ↑ Josu, Waliño. (2000-02-01). «Milurteko berrirako asmakizunak» Zientzia.eus (Noiz kontsultatua: 2022-12-27).
* ↑ milurteko | Gaurko hitza. (Noiz kontsultatua: 2022-12-27).

## Kanpo estekak

* Datuak: Q36507
* Multimedia: Millennia / Q36507
# Milu (komikia)

    Artikulu hau fikziozko txakurrari buruzkoa da; beste esanahietarako, ikus «Milu».
Milu Hergéren komiki sailetako fikziozko txakurra da. 1929ko Tintin sobieten herrialdean albumean sortua, Milu ile gogorreko grand fox terrier zuri bat da. Bere jatorrizko izena (Milou) 18 urte zituela Hergék lehen neska-lagunari (Marie-Louise Van Cutsem, maitekiro "Milou" deitua) zor dio. Horregatik askok erruz Milu eme bat dela uste dute. Hala ere, maskotaren jarrerek eta chien hitza (euskaraz: «txakur arra») etengabe erabiltzeak argi uzten dute Milu arra dela. Tintin ugazaba eta txakurra hain dira banaezinak, ezen erreportari ausartaren abenturei buruzko sailak "Tintin eta Miluren abenturak" izenburua izan baitzuen urte askoan.

## Erreferentziak

* ↑ Peeters, Benoît. (2006). Hergé, fils de Tintin. Flammarion ISBN 978-2-0808-0173-9..

## Kanpo estekak

* Datuak: Q1640056
* Multimedia: Milou / Q1640056
# Milutin Vučinić

Milutin Vučinić (ziriliko serbieraz: Милутин Вучинић) montenegroar soldadu eta brigadako jenerala eta politikaria izan zen.

## Biografia

Vučinić Mijajlo Nisin Vučinić brigadierraren eta Marica Vučinić brigadistaren semea izan zen. Italiako akademia militar batean graduatu zen. Balkanetako Lehen gerran Spuž brigadaren buru izan zen.
1919ko otsailaren 4/17an, Milutin Vučinić Montenegroko Erresumaren gobernuko erbesteko Defentsa ministro izendatu zuten, hil arte eduki zuen karguan. 1921eko ekainaren 15ean, Gobernu erbesteko Finantza ministro ere izendatu zuten, 1922ko irailera arte izan zuen posizioan.
1922ko ekainaren 28an Montenegroko Erresuma erbesteko lehen ministroa izan zen .
Vučinić 1922ko irailaren 14an hil zen bihotzekoak jota Erroman, 53 urterekin. Bere emazte Marija Vucinic (jaiotzez Plamenac), hiru seme izan zituen: Dragutin, Niša eta Vladimir, eta bere bi alabak: Draginja eta Darinka.

## Kargu politikoak

| Aurretik Jovan Plamenac | Montenegroko Erresumako erbesteko 6. Lehen ministroa 1921eko ekainaren 28 – 1922ko irailaren 14 | Ondorengo Anto Gvozdenović |
| Aurretik Jovan Plamenac | Montenegroko Erresumako erbesteko 6. Barne Arazoetako ministroa 1921eko ekainaren 28 – 1922ko irailaren 14 | Ondorengo Kargu abolituta |
| Aurretik Milo Vujović | Montenegroko Erresumako erbesteko 4. Finantza eta Eraikuntza ministroa 1921eko ekainaren 28 – 1922ko irailaren 14 | Ondorengo Pero Vucković |
| Aurretik Niko Hajduković | Montenegroko Erresumako erbesteko 4. Gerra ministroa 1919ko otsailaren 17 – 1922ko irailaren 14 | Ondorengo Đuro Jovović |

## Kanpo estekak

* Datuak: Q6861617
# Milutin Vučinićen gobernua

Milutin Vučinićen gobernua Plamenc-en gobernuak dimisioa eman zuen 1921eko ekainaren 20an. Milena erreginaren 1921eko ekainaren 28ko dekretu bidez, Milutin Vučinić Dibisioko ofiziala izendatu zuten lehen ministro.
Vučinić 1922ko irailan hil zenean, Jovan Plamenac-ek bere burua lehen ministro izendatu zuen 1922ko irailaren 16an, Milena erregina errejidore gisa aitortzeari uko eginez. 1922ko irailaren 23ko dekretu bidez, Erreginak Anto Gvozdenović doktorea izendatu zuen lehen ministro, eta horrela bi gobernu gatazkatsu sortu ziren. Formalki, inork ez zituen gobernu horiek aintzat hartu.

## Gobernuko kideak

Ministroen Kontseilua, 1921eko ekainaren 28 - 1922ko irailaren 14 :
| Funtzioa | Izena eta abizenak | Xehetasunak |
| Ministro Kontseiluko presidentea | Milutin Vučinić | |
| Gerra ministroa | Milutin Vučinić | |
| Barne Arazoetako ministroa | Milutin Vučinić | ordezkaria |
| Ogasun ministroa | Milutin Vučinić | ordezkaria |
| Kanpo Arazoetako ministroa | Pero Đ. Šoć | |
| Justizia ministroa | Vladimir D. Popović | |
| Hezkuntza eta Eliza Gaietarako ministroa | Vladimir D. Popović | ordezkaria |
| Ekonomia Nazionaleko eta Eraikuntzako ministroa | Vladimir D. Popović | ordezkaria |

## Kanpo estekak

* Datuak: Q31182694
# Milurtekoaren parkea (Chicago)

Milurtekoaren parkea, ingelesez Millennium park, AEBetako Chicago hirian dagoen hiri parke bat da.
10 hektareako azalwra du eta Michigan eta Columbus Drive etorbideen eta Randolph eta Monroe kaleen artean kokatzen da.

## Eraikinak

* Jay Pritzker pabilioia

## Eskulturak

* Cloud Gate
* Datuak: Q1130516
* Multimedia: Millennium Park, Chicago / Q1130516
# Milurtekoak

Milurtekoak (milurteko belaunaldia, Y belaunaldia edo ingelesezko millennials bezala ezagutuak ere) X belaunaldiaren ondorengo kohorte edo talde demografikoa da. Ez dago belaunaldi hau non hasi eta non amaitzen den adierazten duen data zehatzik, baina ikertzaile eta kazetari gehienek 1980 eta 2000. hamarkaden hasieran jaiotakoak izendatzeko erabiltzen dute.

## Terminologia

1987an William Strauss eta Neil Howek sortu zuten "milenial" (milurteko) hitza 1982. urtean jaiotako umeak haurreskola hasten zeudelarik eta komunikabideek ume hauen eta 2000. urtearen arteko etorkizuneko lotura adierazten zutelarik. Strauss eta Howek 1982 eta 2004 urteen artean jaiotako haurrak sartzen dituzte milurtekoen taldean. Milurtekoei buruz idatzi zuten autore hauek Generations: The History of America's Future, 1584 to 2069 (Belaunaldiak: Amerikaren etorkizuneko historia, 1584tik 2069ra) liburuan, eta liburu oso bat zuzendu zieten hauei, Millennials Rising: The Next Great Generation (Milurtekoak matxinadan: hurrengo belaunaldi aparta).

## Erreferentziak

* ↑ Millennial Or Y Generation & Technology
* ↑ Strauss, W.; Howe, N.. (1991). Generations: The History of America's Future, 1584 to 2069. Harper Perennial, 335 or..

## Kanpo estekak

* Belaunaldiak
* Belaunaldiak 1883tik orain arte
* Belaunaldi galdua (1883-1899) Belaunaldi onena (1900-1923) Belaunaldi isila (1924-1938) Baby-boom belaunaldia (1939-1964)
* X belaunaldia (1965-1980) Y belaunaldia (1980-1991/1992) Z belaunaldia (1992/1993-2010)
* Datuak: Q277633
* Multimedia: Generations / Q277633
* ↑ Wohl, Robert. (1979). The generation of 1914. Cambridge, Mass.: Harvard University Press ISBN 978-0-674-34466-2..
* ↑ Hunt, Tristram. (2004-06-06). «One last time they gather, the Greatest Generation» The Observer (Londres).
* 1 2 " Strauss, William; Howe, Neil. (1991). Generations: The History of Americas Future, 1584 to 2069. New York, NY: Harper Perennial, 279 or. ISBN 0-688-11912-3..
* ↑ CDC. Vital Statistics of the United States, 2003, Volume I, Natality", Table 1-1 "Live births, birth rates, and fertility rates, by race: United States, 1909–2003. .
* ↑ Shin, Annys. «Non-Toxic Tots» The Washington Post.
* ↑ Rosenburg, Matt. (2009-03-01). Names of Generations (per the Population Reference Bureau. About.com.
* ↑ Knowledge@Emory. (2006-03-08). Is Your Firm Ready for the Millennials?. .
* ↑ Armour, Stephanie. (2005-11-08). «The new workplace mix» USA Today.
* ↑ Generación Z: Consumos culturales y vínculo con la tecnología. .
# Morata de Tajuña

Morata de Tajuña Madrilgo Erkidegoko udalerria da, Comarca de Las Vegas eskualdean dagoena.
2009ko urtarrilaren 1eko erroldaren arabera 7.262 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1772158
* Multimedia: Morata de Tajuña / Q1772158
# Moratilla de los Meleros

Moratilla de los Meleros Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 127 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1654917
* Multimedia: Moratilla de los Meleros / Q1654917
# Moratín poetaren erretratua

Moratín poetaren erretratua (gaztelaniaz: Retrato del poeta Moratín) Francisco de Goyak 1824an Leandro Fernández de Moratín idazlearen erretratua egin zuen, Burdeosen biak erbesteratuak zeudenean. Erabili zuen teknika olioa mihisean izan zen. Margolanaren tamainua 60 x 49,5 zm.koa da. 1932an Bilboko Arte Ederren Museoak erosi zuen.

## Historia

Biak ala biak, liberalak, aitzaki desberdinak erabiliz, Fernando VII.aren errestauraziotik ihes egin zuten, Frantziako hirian babesa hartuz. Goyak bi aldiz egin zuen bere adiskidea zen Leandro Fernández de Moratín (1760–1828) poeta eta dramaturgoaren erretratua. Lehenengoa 1799an. Hogeita bost urte geroago biak, Goya eta Moratín, Bordeleko erbestean elkartu ziren eta margolariak idazleari esperientzia errepikatzeko proposamena egin zion. Fernández de Moratínek, proposamena zela eta, hau idatzi zuen: "Nire erretratua egin nahi du. Beraz, oso ederra naizela pentsatuko duzu, hain pintzel trebeak nire kopiak biderkatu nahi dituenean". Oso erretratu soila da, eta margolariak Bordelen margotutako lehenengo eta adierazgarrienetakoa da.

## Deskribapena

Idazlea mahaian eserita dago, eta Goyaren sinadura alderantzikatua daramaten paper batzuen gainean jarrita dago. Pentsakor dagoela eta luma omen duen eskua nola dagoen jarrita kontuan hartuta, badirudi sorkuntza-jardueran bete-betean murgilduta dagoela. Izan ere, erradiografian azaltzen denez, luma margotu egin zuen, baina, ondoren, ezkutatu egin zuen. Arropa eta atzealde berdexka margotzeko orduan, pintzelkada zabal bezain soltea erabili du. Aurpegia, ordea, arreta handiz tratatu zuen, pintzel-ukitu arretatsuen bitartez. Erretratu intimista bezain bizia da, eta Goyak bere adiskidearen izaera uzkurra eta malenkoniatsua irudikatzea lortu zuen.

## Bibliografia

* María Teresa Rodríguez Torres: Francisco de Goya: Adiskideen erretratuak : Zapater eta Moratín Bilboko Arte Eder Museoa. B'06: Buletina, 2 zk., Bilbo: Bilboko Arte Ederren Museoa, 2007, 145-149 or.
* Ana Sánchez-Lassa: De Goya a Gauguin: el siglo XIX en el Museo de Bellas Artes de Bilbao. Erakusketaren katalogoa. Bilboko Arte Ederren Museoa, 2008, 88-91 or., 2.zk.

## Erreferentziak

* ↑ https://fundaciongoyaenaragon.es/obra/leandro-fernandez-de-moratin/191
* 1 2 https://www.museobilbao.com/eu/obras-comentadas/goya-francisco-de-75%5B%5D

## Kanpo estekak

* Datuak: Q87664190
# Morasverdes

Morasverdes Salamancako udalerria da.
2009ko urtarrilaren 1eko erroldaren arabera 334 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1650224
* Multimedia: Morasverdes / Q1650224
# Morata de Jalón

Morata de Jalòn (Morata de Xalón aragoieraz) Zaragozako probintziako udalerria da, Aragoin, Espainia. 2008an 1.385 biztanle zituen 45,9 kilometro koadroko azaleran.

## Kanpo estekak

* Datuak: Q1646180
* Multimedia: Morata de Jalón / Q1646180
# Moratalaz

Madrilgo barrutiak :
| (14) Moratalaz ||
| Auzoak | Pavones (14.1) Horcajo (14.2) Marroquina (14.3) Media Legua (14.4) Fontarrón (14.5) Vinateros (14.6) |
| Azalera | 6.34 ha |
| Biztanleria | 104923 bizt. |
| Dentsitatea | bizt./km² |
| Posta kodeak | 28030 |
| Zinegotzi-Presidentea | Fernando Martínez Vidal |
| Egoitza Posta kodea Telefonoa | 28030 (34) |
| Webgunea | |
Moratalaz Madrilgo hiria osatzen duten 21 barrutietako bat da, Pavones, Horcajo, Marroquina, Media Legua, Fontarrón eta Vinateros auzoek osatzen dutena.
Madrilgo ekialdean dago, lau autopista (mendebaldean M-30, ekialdean M-40, hegoaldean A-3 eta iparraldean M-23) mugetan izanik.

## Garraioak

Madrilgo metroak auzoan 4 geltoki ditu, 9. linearen barruan: Estrella, Vinateros, Artilleros eta Pavones.

## Kanpo estekak

* Datuak: Q2076109
* Multimedia: Moratalaz / Q2076109
# Moratalla

Moratalla Murtziako Erkidegoko udalerria da. Granada eta Albaceteko probintziekin muga egiten du. 2007ko erroldaren arabera, herriak 8.379 biztanle ditu.
Udalerria Ipar Mendebaldeko eskualdean dago, Murtziako Erkidegoaren ipar-mendebaldean, eta erkidegoko hiriburutik 83 kilometrora.

## Auzoak

Udalerriaren azalera handia dela eta, Moratalla erdigunetik, auzoetara 30-40 kilometro arteko distantzia dago. Udalerria osatzen duten auzoak, honakoak dira: Benizar, Calar de la Santa, Campo de Béjar, Campo de San Juan, Cañada de la Cruz, El Sabinar, Inazares, La Rogativa, Mazuza eta Otos.
Herriaren erdigunetik urrutien dauden auzoak, Cañada de la Cruz (57 km), Inazares (55 km), La Rogativa (45 km), eta Mazuza (40 km) dira.

## Ikus, gainera

* Murtziako udalerrien zerrenda

## Kanpo estekak

* (Gaztelaniaz) Moratallako udalaren webgunea.
* Datuak: Q987450
* Multimedia: Moratalla / Q987450
# Morata de Jiloca

Morata de Jiloca (aragoieraz Morata de Xiloca) Zaragozako probintziako udalerria da, Aragoin, Espainia. 2008an 317 biztanle zituen 23,1 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q1650749
* Multimedia: Morata de Jiloca / Q1650749
# Moratinos

Moratinos Palentziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 76 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1020421
* Multimedia: Moratinos / Q1020421
# Montastruc-Savès

Montastruc-Savès (frantsesez eta ofizialki: Montastruc-Savès) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 67 biztanle zituen.

## Demografia
### Biztanleria

2007an Montastruc-Savès udalerrian erroldatutako biztanleak 75 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 29 etxebizitza zeuden, 26 familiaren etxebizitza nagusia ziren, 2 bigarren erresidentzia ziren eta 1 hutsik zegoen. 28 etxeak ziren eta 1apartamentu bat zen. 26 etxebizitza nagusietatik 23 bere jabearen bizilekua ziren eta 3 alokairuan okupaturik zeuden; 1ek bi gela zituen, 3 etxek hiru zituzten, 4 etxek lau zituzten eta 18 etxek bost zituzten. 15 etxek euren parking plaza propioa zuten azpian. 11 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Montastruc-Savès udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 4 |
| 4 | 60-64 | 0 |
| 4 | 55-59 | 8 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 4 |
| 8 | 30-34 | 4 |
| 0 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 43 ziren, horien artean 30 aktiboak ziren eta 13 inaktiboak ziren. 30 pertsona aktiboetatik 28 lanean zeuden (16 gizon eta 12 emakume) eta 2 langabezian zeuden (2 emakume eta 2 emakume). 13 pertsona inaktiboetatik 3 erretiraturik zeuden, 4 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 janari enpresa zen, 1 ibilgailuen saltze eta konpontze enpresa zen eta 1 ostalaritza eta jatetxe enpresa zen.
2000. urtean Montastruc-Savès udalerrian 9 nekazaritza-ustiategi zeuden, 558 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1428939
* Multimedia: Montastruc-Savès / Q1428939
# Montarrón

Montarrón Guadalajarako udalerria da, Campiña del Henares eskualdean dagoena.
2009ko urtarrilaren 1eko erroldaren arabera 38 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1653837
* Multimedia: Montarrón / Q1653837
# Montargiseko barrutia

Montargiseko barrutia Loiret departamenduaren barruan dagoen Frantziako barruti bat da. 158.426 biztanle ditu 2.631 kilometro koadrotan. Guztira 126 udalerri ditu. Bere hiriburua Montargis da.

## Kanpo estekak

* Datuak: Q701744
# Montasola

Montasola Italiako udalerri bat da. Rietiko probintzian kokatuta dago, Lazio eskualdean. 391 biztanle ditu, 12,75 kilometro koadroko azaleran banatuta.

## Mugakideak

Montasolak honako udalerri hauekin egiten du muga:
Casperia Cottanello Vacone Torri in Sabina Contigliano

## Kanpo estekak

* Datuak: Q224223
* Multimedia: Montasola / Q224223
# Muraenidae

Muraenidae Anguilliformes ordenako arrain-familia da, mundu osoko ur tropikal eta azpitropikaletan bizi dena. Batez ere koralezko uharrietan bizi den familia honek 200 espezie, 15 generotan banaturik, ditu.

## Taxonomia

* Muraeninae subfamilia
** Cirrimaxilla
** Diaphenchelys
** Echidna
** Enchelycore
** Enchelynassa
** Gymnomuraena
** Gymnothorax
** Monopenchelys
** Muraena
** Pseudechidna
** Rhinomuraena
** Scuticaria
** Strophidon
* Uropteryginae subfamilia
** Anarchias
** Channomuraena
** Uropterygius

## Erreferentziak

* ↑ Mehtal, Rita S.; Wainwright, Peter C.. (2007-09-06). «Raptorial jaws in the throat help moray eels swallow large prey» Nature 449 (7158): 79–82. doi:10.1038/nature06062. PMID 17805293..

## Kanpo estekak

* Datuak: Q35076
* Multimedia: Muraenidae / Q35076
* Espezieak: Muraenidae
# Muraenolepididae

Muraenolepididae arrain gadiformeen familia da, Hego hemisferioko itsasoetan bizi dena.

## Genero eta espezieak

* Muraenolepis
** Muraenolepis marmorata Günther, 1880
** Muraenolepis orangiensis Vaillant, 1888
** Muraenolepis microps (non Lönnberg, 1905)
** Muraenolepis andriashevi Balushkin & Prirodina, 2005
** Muraenolepis trunovi Balushkin & Prirodina, 2006
** Muraenolepis kuderskii Balushkin & Prirodina, 2007
** Muraenolepis pacifica Prirodina & Balushkin, 2007
** Muraenolepis evseenkoi Balushkin & Prirodina, 2010
* Notomuraenobathys
** Notomuraenobathys microcephalus (Norman, 1937)

## Erreferentziak

* ↑ McClosker, John F.. (1998). Encyclopedia of Fishes. San Diego: Academic Press ISBN 0-12-547665-5..

## Kanpo estekak

* Datuak: Q300869
* Multimedia: Muraenolepididae / Q300869
* Espezieak: Muraenolepididae
# Mosa (ibaia)

Mosa (frantsesez: la Meuse; valonieraz: Moûze; nederlanderaz: Maas) mendebaldeko Europako ibaia da. Frantzian jaioa, Belgika eta Herbehereak zeharkatzen ditu. 925 kilometro luze da eta 34.548 kilometro koadroko arroa drainatzen du.

## Geografia

Langresko goi-ordokian du iturburua, Frantzian, eta ondoren hegoaldeko Belgika eta Herbehereak igarotzen ditu. 50 kilometroz Belgika eta Herbehereen arteko muga egiten du, eta ondoren Rhin ibaiaren azken adarrekin biltzen da. Ipar itsasora isurtzen da, 925 kilometro eginik.

## Hidrometria

Mosaren emaria 1911-1999 bitartean neurtu zen Borgharengo estazioan (Limburg, Herbehereak). Ibaiak 21.300 kilometro koadroko eremua drainatua du gune horretan, arro osoaren % 62. Batez besteko emaria 246 m³/s da. Emari handiena urtarrilean du (475,5 m³/s), eta txikiena abuztuan (85,1 m³/s).
Mosaren batez besteko emariak (m³/s) Borgharenen neurtuak Datuak: 1911-1999 bitartean

## Historia

Germaniako Erromatar Inperio Santuko mendebaldeko muga markatu zuen, harik eta Westfaliako Itunaren bitartez (1648), Alsazia eta Lorrena Frantziaren mendera igaro ziren arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/03/23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. Europako toponimia fisikoa. .
* ↑ Mosa Borgharenen, webworld.unesco.org

## Kanpo estekak

* Datuak: Q41986
* Multimedia: Meuse River / Q41986
# Mos Espa

Mos Espa Tatooine planetako hirietako bat zen Star Wars film sagan.
Teknikoki espazio portu bat zen, hiri bezala funtzionatzen zuena. Planetako oso bereizgarriak ziren harkaitz eta hareazko eraikinez betea dago. Mos Espatik gertu Pod Lasterketa estadioa zegoen, non Anakin Skywalker Sebulba eta Ody Mandrellen aurka lehiatu zen beste batzuen artean.
Mos Espan zegoen baita ere Watto Toydarianaren txatar denda, Padmé Amidala erreginaren ontziko atalei buruzko apustua galdu zuena Qui-Gon Jinn Jediaren aurka.
Mos Espa Anakin Skywalkerren sorterria zen, non bere ama Shmi Skywalkerrekin bizi zen.

## Kanpo estekak

* Datuak: Q948724
# Mos

Mos Galiziako barrualdean dagoen udalerria da, Pontevedrako probintzian eta Vigoko eskualdean kokatutakoa. 2008ean 14.650 biztanle zituen. Herriko galiziar hiztunen kopurua %96,40%koa da (2001).

## Parrokiak

* Cela (San Pedro)
* Dornelas (Santa María)
* Guizán (Santa María)
* Louredo (San Salvador)
* Mos (Santa Eulalia)
* Pereiras (San Miguel)
* Petelos (San Mamede)
* Sanguiñeda (Santa María)
* Tameiga (San Martiño)
* Torroso (San Mamede)

## Pertsonaia ezagunak

* Uxía Senlle (1962-), abeslari eta musikaria.
* Oscar Pereiro, (1977-), txirrindularia, 2006ko Frantziako Tourreko irabazlea.

## Iruditegia

* Moseko jauregia
* Moseko paisaiaren irudia
* Santa María de Guizán parrokiako eliza
* Meixoeiroko dolmena

## Ikus, gainera

* Pontevedrako udalerrien zerrenda

## Kanpo estekak

* Moseko udal webgunea (Galizieraz)
* Datuak: Q1596023
* Multimedia: Mos / Q1596023
# Morąg udalerria

Morąg ( (Audio·info)) Poloniako Varmia-Mazuriako voivoderriko landa-hiri udalerri bat da, Ostróda barrutian kokatuta. 311,25 km²ko azalera du eta 2017ko datuen arabera 24704 biztanle zituen.

## Kanpo estekak

* Udalaren webgunea
* Datuak: Q555199
* Multimedia: Gmina Morąg / Q555199
ieaVarmia-Mazuriako voivoderriko udalerriak :